Big Brother 2021

Big Brother 2021 oli tositelevisiosarja "Big Brotherin" suomalaisen version neljästoista tuotantokausi. Kausi alkoi 5. syyskuuta 2021 ja kesti 12 viikkoa. Esityskanava oli Nelonen ja ympärivuorokautisessa livestriimissä suoratoistopalvelu Ruutu+. Kauden asukashaku käynnistyi 15. helmikuuta 2021 ja päättyi 16. toukokuuta. Kauden juonsivat Elina Kottonen, Alma Hätönen ja Kimmo Vehviläinen. Kottonen juonsi aiempien vuosien tapaan sunnuntaisissa livelähetyksissä, kun taas Hätönen ja Vehviläinen juonsivat vuorollaan maanantaista lauantaihin nähtävien koostelähetysten studio-osuuksissa.
Koostelähetysten vakiovieraina oli tiistaisin radio- ja tv-juontaja Jarkko Valtee ja lauantaisin Radio Rockin juontaja Kim Sainio.
Häädetyn perintö.
Tällä kaudella talosta häädetty asukas sai vielä vaikuttaa talon tapahtumiin antamalla häädetyn perinnön.
Nimeämiskilpailut.
Kauden aikana asukkaille järjestettiin nimeämiskilpailuja. Kilpailun voittaja pääsi vaikuttamaan nimeämisiin.
Nimeämistaulukko.
Poikkeukset nimeämisissä.
Viikko 1: Asukkaat jakautuivat neljään neljän hengen ryhmään. Asukkaat saivat yhdessä valita yhden ryhmän, joka on turvassa häätöäänestykseltä ja joka saa päättää, mikä muu ryhmä joutuu häätöäänestykseen. Vihreä joukkue (Laura L., Ville, Lasse ja Laura R.) valitsi häätöäänestykseen keltaisen joukkueen (Aki, Anssi, Pippa ja Pekka).
Viikko 3: Nimeämiskilpailun voittanut Taavi sai pelastaa yhden häätöäänestykseen joutuneen asukkaan vaihtamalla hänet toiseen asukkaaseen. Taavi pelasti itsensä ja vaihtoi tilalleen Katjan.
Viikko 4: Kaksi vähiten katsojaääniä saanutta asukasta joutui häätöäänestykseen. Heistä seitsemän eniten ääniä saanutta asukasta häätivät toisen.
Viikko 5: Nimeämisiä ei järjestetty, vaan uudet asukkaat (Maiju, Noora ja Samir) päättivät viisi häätöäänestykseen joutuvaa asukasta. He valitsivat Pekan, Samin, Sannin, Katjan ja Jasmiinan.
Viikko 6: Asukkaat jaettiin punaiseen ja siniseen joukkueeseen. Joukkueet kilpailivat toisiaan vastaan erilaisissa tehtävissä. Tehtävistä enemmän pisteitä saanut joukkue oli turvassa häätöäänestykseltä. Sininen joukkue keräsi 204 pistettä, punainen joukkue keräsi 202 pistettä. Punaiselle joukkueelle järjestettiin nimeämiskilpailu, jonka voittaja (Anssi) sai päättää ketkä punaisen joukkueen jäsenet pelastuvat häätöäänestykseltä. Hän pelasti Pekan ja Villen.
Viikko 7: Joukkuejako jatkui. Asukkaille järjestettiin Titaanien taisto -viikkokilpailu. Ainoastaan viikkokilpailun voittanut joukkue (Punainen) sai antaa nimeämispisteitä.
Viikko 8: Taloon palannutta Minnaa ei voitu nimetä, mutta hän sai luovuttaa omat nimeämispisteensä jollekin toiselle asukkaalle tuplaten tämän asukkaan antamat pisteet. Hän valitsi Jasmiinan.
Viikko 11: Tällä viikolla häädettiin kolme asukasta. Keskiviikon ja perjantain häätöäänestyksiin joutuvat asukkaat valittiin kilpailuilla. Lisäksi asukas, jonka hallussa aikapommi oli ajastimen päättyessä joutui suoraan keskiviikon häätöäänestykseen. Ajastuksen päättymisen hetkellä pommi oli Villen käsissä. Sunnuntain häätöäänestykseen joutuvat asukkaat valittiin normaaliin tapaan nimeämisillä.
Viikko 12: Ketään ei häädetty, vaan katsojat äänestivät voittajan.
Katsojaluvut.
1 &lt;br&gt;
2